جمهور باشقانی اردوغان:"اولوسلار آراسی توپلوم اپیدمی‌نین داغیدیجی تأثیرلری‌نین قارشی‌سینی آلا بیلمه‌دی"
اولوسلار آراسی توپلوم اپیدمی‌نین (یئنی نوع کوروناویروس) داغیدیجی تأثیرلرینی ایداره ائتمکده یاخشی امتحان وئره بیلمه‌دی.
بمت تهلوکه‌سیزلیک شوراسی تاریخین ان بؤیوک ساغلیق بحرانینی 100 گوندن سونرا گوندمینه سالا بیلدی. اپیدمی دؤورونده ائدیلن سهو‌لرین تکرار ائتمه‌مه‌سی اوچون آشی میللتچی‌لیگینه فورصت وئریلمه‌مه‌سی واجیب‌دیر".
بونو جمهور باشقانی رجب طیب اردوغان آنتالیا دیپلماسی فوروموندا ائتدیگی چیخیشدا دئییب.
دؤولت باشچی‌سی تورکیه-‌نین یئنی کوروناویروس (کووید-19) اپیدمیسی زامانی 158 اؤلکه‌یه و 12 اولوسلار آراسی قوروما طبی لوازیمات گؤندردیگینی قئید ائده‌رک دئییب کی، ایلین سونونا قدر تاماملاماغی پلانلاشدیردیغیمیز یئرلی آشی تدقیقات‌لاریمیزی اینسان و ائورنسل دقتله داوام ائتدیریریک. اومید ائدیرم کی، یئرلی آشییمیزی بوتون بشریتله بؤلوشجییک. بمت تهلوکه سیز شوراسی باشدا اولماقلا قلوبال سیستمین اوزرینه قورولموش اساس یاپیلار حلین دئییل، پروبلئمین بیر حیسه‌سی‌دیر. تخمینن 8 میلیارد اینسانین تالعی بمت تهلوکه‌سیزلیک شوراسی-نین 5 دایمی عضوونون مرحمتینه بوراخیلا بیلمز. 190 اؤلکه‌یه بیر مدت اوچون ماسا آرخاسیندا اوتورماق حقوقو وئرن، آنجاق اؤز تالعی اوچون سس وئرمه‌ین سیستم، عدالت یارادا بیلمز. عدالتین اولمادیغی یئرده قارشیدورما، گرگین‌لیک و زوراکی‌لیق اسکیک اولماز. حاقی و عدالتی قوروماغا داوام ائدیریک، داوام ائدجییک.
جمهور باشقانی اردوغان چیخیشیندا تورکیه-‌نین 252 خاریجی نماینده‌لیگیله دونیانین 5-جی ان بؤیوک دیپلوماتیک شبکه‌سینه صاحیب اؤلکه اولدوغونو دا بیلدیریب.
ترورلا موباریزه مؤوضوع سوندا ایسه سوریه-ده فعالیت گؤسترن پ.کا.کا، ی.پ.گ و داعش کیمی ترور تشکیلات‌لارینا ساحه‌ده مؤوجودلوغونو گؤسترن ایلک اؤلکه‌نین تورکیه اولدوغونو سؤیله‌ین دؤولت باشچی‌سی "داعش-ین 4 مین 400 منسوبونو ضررسیزلشدیردیک. بو گونه قدر 430 مین سوریه-لی‌نین ائو-ائشیک‌لرینه قاییتماسینی تامین ائتدیک. اونلاری چادیر حیاتیندان قورتاردیق. بریکت ائولر کیمی لاییحه‌لره دستک وئریریک.
اؤلکه‌میزده سیویل اینسان‌لاری قتله یئتیرن قاتیل‌لره سیاسی ایستاتوس وئریلدی و ایللرله قوروندو. گونئی سرحدیمیز بویونجا ترور دؤولتی قورماغا جهد گؤستریلدی. سوریه-ده باریش و ثابیتلیگین تامین ائدیلمه‌سی تکجه تورکیه-‌نین دئییل، هامیمیزین مسئولیتیمیزدیر" دئییب.
جمهور باشقانی رجب طیب اردوغان "دوغو آغ دنیزینده‌کی انرژی قایناق‌لاری‌نین قارشیدورما‌دان چوخ ایش بیرلیگینده تأثیرلی اولماسینی تامین ائتمک بیزیم الیمیزده‌دیر. قارشی‌دان گلن دؤورده تورکیه-‌نین ده داخیل اولدوغو جوغرافیادا، افریقادان لاتین امریکاسینا پاسیفیکدن آسیایا بوتون جوغرافیا‌لاردا ایش بیرلیگینی آرتیرماق ایستییریک" دئیه وورغولاییب.
